
చెన్నై, ఏప్రిల్ 9(ఆంధ్రజ్యోతి): తమిళనాడులోని ఆర్కే నగర్ అసెంబ్లీ ఉప ఎన్నికను ఎన్నికల సంఘం వాయిదా వేసింది. జయలలిత మృతితో అనివార్యమె ౖన ఈ ఎన్నికను అన్ని పార్టీలు ప్రతిష్ఠాత్మకంగా తీసుకున్నాయి. దీంతో, ఓటర్లను ప్రభావితం చేయడానికి విచ్చలవిడిగా డబ్బులు పంపిణీ చేశాయి. సాక్ష్యాలతో సహా ధన ప్రవాహం రుజువు కావడంతో ఈ నెల 12న జరగాల్సిన ఎన్నికను వాయిదా వేస్తూ ఆదివారం అర్ధరాత్రి ఈసీ నిర్ణయం తీసుకుంది. ఇక్కడ అధికార అన్నాడీఎంకేనే రూ.89 కోట్లు పంపిణీ చేసినట్లు ఇటీవల ఐటీ అధికారులు జరిపిన తనిఖీల్లో పత్రాలు లభించాయి. ఏ వీధిలో ఎవరు ఎవరికి ఎంత డబ్బు అందజేశారో వివరాలు రాసిపెట్టి ఉన్న జాబితా కూడా అధికారులకు లభించింది. సీఎం ఎడప్పాడి పళనిస్వామితో పాటు మంత్రులు సెల్లూర్ రాజు, విజయభాస్కర్, రాజ్యలక్ష్మి, ఎమ్మెల్యే రాజన చెల్లప్ప, ప్రిసీడియం కార్యదర్శి సుధా కె.పరమశివం తదితర ప్రముఖుల పేర్లు అందులో ఉన్నాయి. ఈ నేపథ్యంలో ఎన్నికను వాయిదా వేయాలని ఈసీ నిర్ణయించింది.ఇదిలావుండగా, విచారణ కోసం తమ కార్యాలయానికి రావాలంటూ ఆరోగ్యశాఖ మంత్రి విజయభాస్కర్, అన్నాడీఎంకేకు మద్దతిచ్చిన సీనియర్ నటుడు శరతకుమార్, ఎంజీఆర్ మెడికల్ వర్సిటీ వైస్చాన్సెలర్ డాక్టర్ గీతాలక్ష్మిలకు ఐటీశాఖ సమన్లు జారీ చేసింది. రెండు రోజుల క్రితం ఈ ముగ్గురి నివాసాలు, కార్యాలయాల్లో తనిఖీలు నిర్వహించిన ఐటీ అధికారులు... రూ.5.5కోట్ల నగదు, కోట్లాది రూపాయల విలువైన ఆస్తుల కీలక పత్రాలు లభ్యం కావడంతో వీరికి ఈ సమన్లు జారీ చేశారు. దీనిపై విజయభాస్కర్ విలేకరులతో మాట్లాడుతూ... తాను అక్రమాలకూ పాల్పడలేదని, విచారణకు హాజరవుతానని, తనకేమీ భయంలేదన్నారు.

chennai, epril 9(aandhrajyoti): tamilanaadulooni aarke nagar assembley upa ennikanu ennikala sangham vaayidaa vesindi. jayalalita mruthitho anivaryame una ee ennikanu anni paarteelu pratishtaatmakamgaa teesukunnaayi. deentho, otarlanu prabhaavitam cheyadaaniki vichchalavidigaa dabbulu pampinee chesaayi. saakshyaalato sahaa dhana pravaham rujuvu kaavadamtho ee nela 12na jaragaalsina ennikanu vaayidaa vestu aadivaaram ardharaatri eesee nirnayam teesukundi. ikkada adhikara annadienkene roo.89 kotlu pampinee chesinatlu iteevala it adhikaarulu jaripina tanikheello patraalu labhinchayi. e veedhilo evaru evariki entha dabbu andajesaro vivaraalu rasipetty unna jabita kuudaa adhikaarulaku labhinchindi. cm edappadi palaniswaamitho paatu mantrulu sellur raju, vijayabhaskar, rajyalakshmi, emmelye rajana chellappa, priceedium kaaryadarsi sudha ke.paramasivam taditara pramukhula paerlu andulo unnaayi. ee nepathyamlo ennikanu vaayidaa veyalani eesee nirnayinchindi.idilaavundagaa, vichaarana kosam tama kaaryaalayaaniki raavaalantuu aarogyasaakha mantri vijayabhaskar, annaadeeenkeku maddatichina seanier natudu saratakumar, mgr medical versity vischancheler dactor geetaalakshmilaku aitisakha samanlu jaarii chesindi. rendu rojula kritam ee mugguri nivaasaalu, kaaryaalayaallo tanikheelu nirvahinchina it adhikaarulu... roo.5.5kotla nagadu, kotladi roopaayala viluvaina aastula keelaka patraalu labhyam kaavadamtho veeriki ee samanlu jaarii chesaru. deenipai vijayabhaskar vilekarulatho maatlaadutuu... taanu akramaalakuu palpadaledani, vichaaranaku haajaravutaanani, tanakemi bhayamledannaru.